stanford-oval/wikipedia huggingface dataset:
Louis Bell

| Louis Bell |
| --- | --- |
 Louis Bell iHeartRadio Music Awards -gaalassa vuonna 2019.
Henkilötiedot
Syntynyt: 1982 (ikä 41–42)
Ammatti:  lauluntekijä ja tuottaja
Muusikko
Tyylilajit:  popmusiikki, rap, nykyaikainen R&B ja rock 
  [ Muokkaa Wikidatassa ] [ ohje ]  
Louis Bell (s. 1982) on yhdysvaltalainen lauluntekijä ja tuottaja. Hän oli yksi menestyneimmistä musiikkituottajista 2010-luvun lopulla. Bell tuli tunnetuksi kirjoitettuaan DJ Snaken vuonna 2016 julkaistun kappaleen ”Let Me Love You”, jolla vierailee kanadalaislaulaja Justin Bieber. Sen jälkeen hän on työskennellyt paljon etenkin yhdysvaltalaismuusikko Post Malonen kanssa, mutta on tehnyt ja tuottanut musiikkia esimerkiksi myös Camila Cabellolle, Selena Gomezille, Lordelle, Halseylle, Cardi B:lle, 5 Seconds of Summerille, Khalidille, Jess Glynnelle ja Rita Oralle.
Tuotantoa > Studioalbumit

Beerbongs & Bentleys (Post Malone, 2018)
Hollywood’s Bleeding (Post Malone, 2019)
Tuotantoa > Singlet

”Let Me Love You” (DJ Snake, mukana Justin Bieber, 2016)
”It Ain’t Me” (Kygo ja Selena Gomez, 2017)
”Havana” (Camila Cabello, 2017)
”Rockstar” (Post Malone, mukana 21 Savage, 2017)
”Wolves” (Selena Gomez ja Marshmello, 2017)
”Youngblood” (5 Seconds of Summer, 2018)
”Without Me” (Halsey, 2018)
”Sunflower” (Post Malone ja Swae Lee, 2018)
”Sucker” (Jonas Brothers, 2019)
”Circles” (Post Malone, 2019)
”Midnight Sky” (Miley Cyrus, 2020)
”Peaches” (Justin Bieber, mukana Daniel Caesar ja Giveon, 2021)
Aiheesta muualla

Kuvia tai muita tiedostoja aiheesta Louis Bell Wikimedia Commonsissa
Lucy Mancini

Lucy Mancini on kuvitteellinen hahmo Mario Puzon romaanissa Kummisetä ja Francis Ford Coppolan ohjaamassa samannimisessä elokuvassa, joka kertoo italialaisamerikkalaisen rikollisperheen tarinan. Lucy on Sonny Corleonen tyttöystävä. Elokuvissa Lucyn osan näyttelee Jeannie Linero.
Vinnien isä Sonny oli tunnettu naistenmies, joka aloittaa seurustelun Lucy Mancinin kanssa vuonna 1945. Vaikka Sonny pitää huolta vaimostaan, hän tapaa Lucya ainakin kerran viikossa Lucyn asunnossa. Sonnyn saadessa surmansa mafiasodassa vuonna 1946, Lucy yrittää itsemurhaa.
Romaanissa hän rakastuu tohtori Jules Segaliin pari vuotta Sonnyn kuoleman jälkeen, mutta elokuvassa Kummisetä osa III esiintyy Lucyn ja Sonnyn poika Vincent Mancini-Corleone, josta tulee 1970-luvulla Corleonen perheen uusi Kummisetä.
Kummisetä
| --- | --- |
 Elokuvat:  Kummisetä • Kummisetä osa II • Kummisetä osa III
 Corleonen perhe:  Vito Corleone • Carmella Corleone • Tom Hagen • Sonny Corleone • Fredo Corleone • Michael Corleone • Connie Corleone-Rizzi • Apollonia Vitelli-Corleone • Kay Adams • Anthony Corleone • Mary Corleone • Vincent Mancini-Corleone
 Muut henkilöt:  Genco Abbandando • Don Altobello • Pete Clemenza • Johnny Fontane • Moe Greene • Lucy Mancini • Salvatore Tessio
 Videopelit:  The Godfather • The Godfather II
 Katso myös:  Mario Puzo • Francis Ford Coppola • Järjestäytynyt rikollisuus • Mafia • Cosa Nostra • Sisilia
Lisa Fernandez

| Mitalit | Mitalit | Mitalit |  |
| --- | --- | --- | --- |
|  Lisa Fernandez |  Lisa Fernandez |  Lisa Fernandez |  |
Maa:   Yhdysvallat
Softball
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | softball |  |
|  Kultaa | Sydney 2000 | softball |  |
|  Kultaa | Ateena 2004 | softball |  |
Fernandez vuonna 2016.
Lisa Fernandez (s. 22. helmikuuta 1971 New York) on yhdysvaltalainen softballpelaaja, maailmanmestari ja olympiavoittaja. Fernandezin isä (puoliammattilainen baseballpelaaja) muutti Yhdysvaltoihin Kuubasta ja äiti Puerto Ricosta (äiti pelasi New Yorkissa stickballia).
Fernandezin pelipaikka on syöttäjä. Hän on voittanut olympiakultaa kolme kertaa: 1996, 2000 ja 2004. Maailmanmestaruuksia hänellä on neljä: 1990, 1994, 1998 ja 2002. Pan Amerikan kisoista on kaksi voittoa vuosilta 1991 ja 1999.
Pelaajanuransa jälkeen Fernandez on toiminut naisten softballsarjassa pelaavan UCLA Bruinsin apuvalmentajana (kaudella 2017 hän sai kahden ottelun mittaisen toimitsijakiellon esittäessään UCLA Bruins – Texas A&M -ottelussa aggressiivisen vastalauseen kenttätuomaristolle pelitilanteesta).
Aiheesta muualla

Lisa Fernandez Bio, Stats, and Results (Arkistoitu – Internet Archive) Olympics at Sports-Reference.com (englanniksi)
Lisa Fernandez Kansainvälinen olympiakomitea. (englanniksi)
Fernandez US Olympic Team:issa
Lucy McBath

| Lucy McBath |
| --- | --- |
 Lucy McBath vuonna 2019.
Yhdysvaltain edustajainhuoneen jäsen Georgian 6. vaalipiiristä
 3. tammikuuta 2019 –  
Edeltäjä:  Karen Handel
Henkilötiedot
Syntynyt: 1. kesäkuuta 1960 (ikä 64) Joliet, Illinois
Puoliso:  Curtis McBath
Tiedot
Puolue:  demokraatit
Aiheesta muualla
lucyforcongress.com
Lucia ”Lucy” McBath (s. 1. kesäkuuta 1960 Joliet, Illinois) on yhdysvaltalainen poliitikko demokraattisesta puolueesta. Hän on toiminut vuodesta 2019 Yhdysvaltain edustajainhuoneen jäsenenä Georgian 6. vaalipiiristä.
McBath työskenteli pitkään lentoemäntänä Delta Air Linesilla. Hän siirtyi toiselle uralle, kansalaisaktivismiin, 17-vuotiaan poikansa kuoleman jälkeen. Kolmen ystävänsä kanssa samassa autossa ollut Jordan Davis kuoli 23. marraskuuta 2012, kun kovaa soitetusta musiikista valittanut 45-vuotias Michael Dunn ampui häntä huoltoasemalla Jacksonvillessä, Floridassa. McBath alkoi vaikuttaa näkyvässä roolissa tiukempaa asekontrollia ajavissa kansalaisjärjestöissä Everytown for Gun Safety ja Moms Demand Action for Gun Sense in America.
McBath harkitsi alun perin pyrkimistä osavaltion edustajainhuoneeseen, mutta ilmoittautui vuonna 2018 lopulta ehdolle Yhdysvaltain edustajainhuoneeseen Georgian 6. vaalipiiristä. Hän voitti demokraattien esivaalissa heinäkuussa Kevin Abelin ja varsinaisessa vaalissa marraskuussa republikaani Karen Handelin. McBath voitti edustajainhuoneessa edellisenä vuonna aloittaneen Handelin yhden prosenttiyksikön ja noin kolmentuhannen äänen erolla.
Lucy McBath on ollut vuodesta 2008 naimisissa Curtis McBathin kanssa. Aiemmin hän oli naimisissa Ron Davisin kanssa.
Korean yliopisto

Korean yliopiston perustaja Yi Yong-ik
Korean yliopisto (hangul: 고려대학교; hanja: 高麗大學校; uudistettu latinisaatio: Goryeo Daehakgyo) on Etelä-Korean Soulissa toimiva yksityinen yliopisto. Yi Yong-ik perusti sen keisari Gojongin rahoituksella vuonna 1905 Bosungin korkeakoulun nimellä.
Korean yliopistossa on yli 33 000 opiskelijaa (2023) eri puolilta Etelä-Koreaa ja ulkomailta. Vuodelle 2024 tehdyssä kansainvälisessä QS World University Ranking -vertailussa Korean yliopisto pääsi 79. sijalle.
Historia

Korean yliopiston perustaja Yi siirtyi ulkomaille johtamaan vastarintaa Japania vastaan Korean niemimaan jouduttua Japanin kanssa vuonna 1905 tehdyn sopimuksen myötä protektoraatin asemaan. Son Byong-hi oli yliopiston seuraava johtaja. Kim Seong-sunin noustua johtoon alettiin muodostaa perustaa kansallisen tason yliopistolle reaktiona julkisiin kouluihin, joiden opetuksen japanilaiset olivat muovanneet mieleisekseen. Muun muassa yliopiston pääsali ja pääkirjasto perustettiin tässä vaiheessa. Korkeakoulu sai yliopiston aseman Korean niemimaan vapauduttua miehityksestä vuonna 1946. Sen uudeksi nimeksi tuli Korean yliopisto.
Etelä-Korean ollessa diktatuurihallinnon alainen opiskelijat olivat mukana demokratiaa ajaneessa vastarinnassa, joka osaltaan johti huhtikuun vallankumoukseen 19. huhtikuuta 1960. Vuonna 2004 Korean yliopisto liittyi Universitas 21 -verkostoon. Vuonna 2008 siitä tuli myös Tyynenmeren reunan yliopistojen liiton jäsen.
Krekilän mylly

| Krekilän mylly |
| --- | --- |
 Krekilän mylly ja Kuivakoski
Sijainti:  Loimaa
Valmistumisvuosi:  Noin 1700-luvulla
Omistaja:  Loimaa-Seura
Verkkosivut
 Toimii nykyään kesäteatterina Rakennettu uudelleen 1917 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Krekilän mylly on Loimaalla sijaitseva nähtävyys ja Krekilän myllyn kesäteatterin näytöspaikka.
Krekilän kylässä Niinijoen Kuivakoskessa on ollut mylly satojen vuosien ajan. Loimaa-Seura ylläpitää nykyistä myllyä, johon kuuluu myös raamisaha. Rakennus on korjattu, vesimylly kunnostettu, niin että se jälleen jauhaa 40 vuoden tauon jälkeen. Myllyssä on tilat kesätapahtumille, siellä toimii myös paikallinen kesäteatteri.
Myllyn historia

Nykyinen myllyrakennus on rakennettu vuosina 1916-1917 entisen palaneen tilalle. Saha valmistui 1920 ja rakennuttajana toimi Ypäjältä kotoisin oleva Kalle Virta. Kalle Virran aikana myllyssä oli yksi 25 hevosvoiman tehoinen vesiturbiini. V. 1930 mylläriksi tuli Toivo Lindgren ja hän asensi myllyyn toisen, 60 hevosvoimaisen vesiturbiinin. Lindgren oli muutenkin ammattitaitoinen monella alalla, mylläri, sahuri, sähkömies ja konekorjaaja ja vielä lisäksi erinomainen soittaja ja viihdyttäjä. Hänen aikanaan mylly ja saha toimivat vilkkaasti. Keväällä 1972 Toivo Lindgren sai surmansa auto-onnettomuudessa. Tähän loppui myllyn toiminta.
Vuonna 1980 Loimaa-Seuran sihteeri, agronomi Riitta Jumppanen kirjoitti MTV:lle kirjeen, tarjoten Krekilän myllyä ohjelman "Talkootanssit" tekoon. Talkoita kuvattiin kahtena päivänä ja talkoissa oli 150-160 henkeä työssä. Nyt kun mylly oli saatu kuntoon päätettiin hyödyntää sitä ja sen ympäristöä ja näin sai alkunsa kesäteatteri toiminta.
Kesäteatteritoiminta

Krekilän myllyllä toimii harrastajateatteri Krekilän myllyn kesäteatteri, joka aloitti toimintansa 1981. Ensimmäisenä esityksenä nähtiin Eero Tuomolan kirjoittama Kuttujaolla. Joinain vuosina kesäteatterissa on näytelty mm. "Myllyn tarina"," Myllybaari", "Kaunis myllärintytär", "Tukkijoella" sekä "Kruunuhäät", jotka liittyvät alueen historiaan.
Kesäteatterissa on valmiudet yli 300:lle katsojalle näkyviltä paikoilta.
Kesäteatteritoiminta > Nykytilanne

Vuonna 2018 nähtiin Pekka Puupää kesälaitumilla. Lippuja näytöksiin voi nykyään hankkia netistä.
Kesäteatteritoiminta > Hyväntekeväisyys

Kesäteatteri julkaisi vuonna 2014 hyväntekeväisyysnakukalenterin, jonka tuotto oli 10 000 euroa. Rahasumma lahjoitettiin lyhentämättömänä Uusi Lastensairaala 2017 -tukiyhdistykselle.
Love in a Million Shades

| Love in a Million Shades Hanna Pakarinen |
| --- | --- | --- |

Studioalbumin tiedot
 Julkaistu: 14. tammikuuta 2009
 Formaatti: CD, digitaalinen lataus
 Tuottaja(t): Jyrki Tuovinen, Lasse Kurki, Janne Halmkrona, Sami Pitkämö, Patric Sarin
 Tyylilaji: pop, rock, pop rock
 Kesto: 39.05 42.29 (iTunes-versio)
 Levy-yhtiö: Sony Music
 Levymerkki: RCA
Listasijoitukset
  Suomen virallinen lista: 7.
Hanna Pakarisen muut julkaisut
| Lovers 2007 | Love in a Million Shades 2009 | Paperimiehen tytär 2010 |
Singlet albumilta Love in a Million Shades
 ”Make Believe” Julkaistu: 16. lokakuuta 2008  ”Shout It Out Loud” Julkaistu: 9. tammikuuta 2009  ”Love in a Million Shades” Julkaistu: 2. maaliskuuta 2009  ”Rescue Me” Julkaistu: 27. huhtikuuta 2009
Love in a Million Shades on Hanna Pakarisen 14. tammikuuta 2009 julkaistu neljäs sooloalbumi. Albumi nousi  korkeimmillaan Suomen virallisen albumilistan seitsemännelle sijalle. Yhteensä listaviikkoja sille kertyi viisi. Albumia oli myyty heinäkuuhun 2009 mennessä noin 6 000 kappaletta.
Albumin ensimmäinen single ”Make Believe” 22. lokakuuta 2008. Toinen single ”Shout It Out Loud” sai ensisoittonsa The Voice-radiokanavan Ensireaktio-osiossa 16. joulukuuta 2008. Kolmas single ”Love in a Million Shades” oli alkuvuonna 2009 ensi-iltansa saaneen Kielletty hedelmä -elokuvan tunnuskappale. Neljäs ja samalla viimeinen single albumilta oli huhtikuussa 2009 ”Rescue Me”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Almost Real | Martti Vuorinen, Magnus Fridh | 4.18 |  |  |  |  |  |  |
| 2. | Shout It Out Loud | Patric Sarin | 4.03 |  |  |  |  |  |  |
| 3. | When We Hear Hallelujah | Jez Ashurst, Emma Rohan | 3.39 |  |  |  |  |  |  |
| 4. | Liar | Ville Pusa, Kalle Torniainen | 3.21 |  |  |  |  |  |  |
| 5. | Rescue me | Tarmo Keränen, Tara McDonald | 3.56 |  |  |  |  |  |  |
| 6. | A Thief That Holds My Heart | Evelina Saltell, Lasse Kurki | 3.46 |  |  |  |  |  |  |
| 7. | Love In a Million Shades | Lasse Kurki, Michelle Leonard | 4.48 |  |  |  |  |  |  |
| 8. | Make Believe | Pusa, Torniainen | 4.11 |  |  |  |  |  |  |
| 9. | Lover, Friend Or Foe | Anssi Växby, Henri Växby | 2.45 |  |  |  |  |  |  |
| 10. | Maybe It's a Good Thing | Hannu Korkeamäki, Kid Crazy, Tim Kellett | 4.45 |  |  |  |  |  |  |
| iTunes-version bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Better Off | 3.24 |  |  |  |  |  |  |  |
Arvostelut

Helsingin Sanomat:
Rumba: negatiivinen
V2.fi:
Kolomnan piiri

Kolomnan piiri Moskovan alueen kartalla.
Kolomnan piiri (ven. Коло́менский райо́н, Kolomenski raion) on kunnallinen itsehallintoalue Moskovan alueella Venäjällä. Vuonna 1929 perustetun piirin pinta-ala on 1 091 neliökilometriä. Asukkaita on 40 400 henkeä (vuonna 2006).
Kolomnan piiri sijaitsee Moskovan alueen kaakkoisosassa. Se rajoittuu Jegorjevskin, Luhovitsyn, Ozjoryn, Ramenskojen, Stupinon ja Voskresenskin piireihin. Laajojen peltoalueiden lisäksi seudulla on huomattavia metsiä. Suurin joki on Oka, johon Moskvajoki laskee Kolomnassa.
Hallinnollinen keskus on Kolomnan kaupunki, joka ei kuuluu piirin yhteyteen, vaan muodostaa erillisen kaupunkipiirikunnan. Kolomnan piiriin kuuluu Peskin taajama ja 8 maalaiskuntaa: Akatjevo, Biorki, Horošovo, Nepetsino, Pestrikovo, Provodnik, Radužnyi ja Zarudnja.
Piirin läpi kulkee Moskovan ja Rjazanin välinen rautatie sekä M5-valtatie. Teollisuus on keskittynyt Kolomnan kaupunkiin. Maaseudulla on lähinnä rakennustarvikkeiden tuotantoa. Maatalous on erikoistunut vihannesten, viljan ja perunan kasvatukseen sekä maidon ja lihan tuotantoon.
Alue on moskovalaisten suosimaa lomanviettoseutua. Historialliset nähtävyydet sijaitsevat lähinnä Kolomnassa ja sen lähiympäristössä.
Aiheesta muualla

Wikimedia Commonsissa on kuvia tai muita tiedostoja aiheesta .
Kolomnan piirin sivusto (venäjäksi)
Koiranäyttely

Kiinanharjakoira koiranäyttelyssä
Norfolkinterrieri koiranäyttelyssä
Koiranäyttely on näyttely, jonka tarkoitus on palvella puhdasrotuisten koirien jalostusta sekä kasvatustyötä. Tämän vuoksi Suomessa virallisiin kennelliiton hyväksymiin koiranäyttelyihin voi osallistua vain puhdasrotuiset rekisteröidyt ja tunnistusmerkityt koirat.
Koiranäyttelyssä ulkomuototuomarit arvioivat koiria suhteessa rotumääritelmään. Kansainvälinen koiranjalostusliitto, FCI, on jakanut rodut kymmeneen eri ryhmään ja jokaisen rymän rodulla on rotumääritelmä, joka kuvaa rodun ihanneyksilöä. Rotumääritelmä sisältää kuvauksen koiran ulkomuodosta mittasuhteineen, luonteesta, liikkumisesta ja karvan laadusta. Rotumääritelmässä määritellään myös virheet ja ns. hylkäävät virheet.
Näyttelyiden historia ulottuu kauas, muutaman vuosisadan päähän Isoon-Britanniaan, jossa ensimmäiset näyttelyt järjestettiin. Suomen ensimmäinen koiranäyttely järjestettiin 1800-luvun lopussa. Edelleen näyttelyt ovat keskeinen osa vuonna 1889 perustetun Suomen Kennelliiton toimintaa. Vuosittain Kennelliitto järjestää kuitenkin vain yhden näyttelyn, perinteisesti joulukuun alussa järjestetyn Voittaja-näyttelyn Helsingissä. Tämän lisäksi Kennelliitto isännöi satunnaisesti suuria kansainvälisiä voittajanäyttelyitä, joita ovat muun muassa Maailman Voittaja (viimeksi Suomessa 2014), Euroopan voittaja (viimeksi Suomessa 2006) sekä Pohjoismaiden voittaja (viimeksi Suomessa 2017).
Koiran arvostelun lisäksi koiranäyttely on myös sosiaalinen tapahtuma, jossa näyttelyharrastajat tapaavat toisiaan, kasvattaja voi seurata kasvattiensa kehittymistä ja nuoret koiranäyttelyharrastajat, junior handlerit voivat mitellä taidoistaan rotukehien ulkopuoleisissa junior handler -kilpailuissa.
Koiranäyttelyssä koirat arvioidaan ensin roduittain. Rodun sisällä koirat on jaoteltu sukupuolen ja koirien iän sekä mahdollisen muun menestyksen mukaan eri luokkiin. Ikäryhmittäin kilpaillessa jokainen koira saa erillisen laatuarvostelun, jonka jälkeen jokaisessa luokassa sijoitetaan luokan neljä parasta koiraa. Sukupuolittain valitaan paras uros ja paras narttu, jotka tämän jälkeen kilpailevat rotunsa parhaan (ROP) ja vastakkaisen sukupuolen parhaan (VSP) titteleistä. Rotunsa paras jatkaa näyttelypäivän päätteeksi ryhmäkilpailuun, jossa kilpailevat keskenään kaikki kyseisen FCI-roturyhmän rotujen parhaat koirat. Ryhmäkilpailussa sijoitetaan neljä parasta. Ryhmäkilpailun voittaja jatkaa kaikkien rotujen näyttelyssä vielä kilpailua näyttelyn kauneimman koiran tittelistä. Näyttelyn kauneimman koiran valintaan (Best in Show, BIS) osallistuvat kunkin roturyhmän parhaat koirat (10 kpl), joista neljä parasta sijoitetaan.
Arvosteluluokat

Koirat arvostellaan roduittain. Joidenkin rotujen (mm. villakoirat, tanskandogit, mäyräkoirat) kohdalla eri muunnokset (karvanlaatu, koko, väri) arvostellaan erikseen. Arvostelu suoritetaan seuraavissa luokissa:
Pentuluokka PEN, 5-7 kk (vain pentunäyttelyissä, epävirallinen) ja 7-9 kk (epävirallinen)
Junioriluokka JUN, 9-18 kk
Nuorten luokka NUO, 15-24 kk
Avoin luokka AVO, yli 15 kk
Käyttöluokka KÄY, yli 15 kk (koetulos tai käyttövalion arvo vaaditaan)
Valioluokka VAL, (Suomessa voi valioitua vasta kaksi vuotta täyttänyt koira, joka on saanut näyttelyissä kolme sertifikaattia, josta viimeisin sen jälkeen kun koira on täyttänyt 2 vuotta.)
Veteraaniluokka VET, yli 8 vuotta
Laatuarvostelun ulkopuolella, rotukohtaiset:
Paras uros/narttu -luokka PU/PN ( osallistumisoikeus luokassaan sijoitetulla, Sertifikaatin arvoisella palkitulla koiralla)
Kasvattajaluokka KAS (saman kasvattajan neljä koiraa vähintään yhdestä yhdistelmästä, palkittu laatuarvosanoilla ERI tai EH)
Ryhmäkilpailut:
BIS-kasvattajaluokka BIS-KAS (rotunsa parhaille kasvattajaryhmille)
BIS-veteraaniluokka BIS-VET (rotunsa parhaille veteraaneille)
Ryhmän paras -kilpailu RYP (rotunsa parhaille)
Best in Show BIS (ko. näyttelyn ryhmäkilpailun voittaneelle)
Näyttelyssä valitaan myös BIS-veteraani ja -kasvattajaryhmä. Rodun erikoisnäyttelyssä sekä pentunäyttelyissä voidaan valita myös BIS-pentu.
Laatuarvostelu ja kilpailuluokka

Kukin koira arvostellaan ensi oman rotunsa ja arvosteluluokan mukaisesti. Tällöin koira saa laatuarvostelun. Laatuarvosteluun kuuluu kirjallinen arviointi ja laatumaininta, joka osoitetaan seuraavin värein :
Erinomainen ERI = punainen
Erittäin hyvä EH = sininen
Hyvä H =  keltainen
Tyydyttävä T = vihreä
Hylätty HYL = harmaa
Ei voida arvostella EVA = ruskea
Sertifikaatin arvoinen SA = vaaleanpunainen
Hylätyn arvostelun voi saada koira, joka poikkeaa selvästi rotumääritelmästä esimerkiksi koon, purennan tai kivespuutoksen vuoksi. Myös vihaiselle tai huonosti käyttäytyvälle koiralle voidaan antaa hylkäävä maininta. Ruskean nauhan saa koira, joka häiritsee arvostelua siinä määrin, että tuomari ei voi koiraa arvostella (hyppii, puree, on arka eikä anna koskea). Mikäli koiraa on korjailtu keinotekoisesti ja tuomarilla on syytä epäillä vilppiä, hän voi antaa maininnan ei voida arvostella tai poistaa koiran kehästä.
Laatuarvostelun jälkeen on kilpailuluokka koirille, jotka ovat saaneet maininnan erinomainen ja erittäin hyvä. Neljä parasta koiraa laitetaan paremmuusjärjestykseen. Kilpailuluokan järjestys osoitetaan seuraavilla värinauhoilla:
1 = punainen
2 = sininen
3 = keltainen
4 = vihreä
Tuomari voi halutessaan antaa koirille myös laatumaininnan SA. Sen voi saada vaikka joka koira, mutta joskus sitä ei saa kukaan. Kilpailuluokan sijoitus sekä SA edellyttävät pääsyn PN (paras narttu) tai PU (paras uros) -luokkaan. Paras uros ja paras narttu kilpailuun pääsevät koirat, jotka ovat sijoittuneet kilpailuluokassa neljän parhaan joukkoon sekä saaneet maininnan sertifikaatin arvoinen (SA). PU ja PN kilpailuissa jaetaan sijoittuneille koirille sertifikaatit ja varasertifikaatit (SERT ja VASERT) sekä kansainvälisissä näyttelyissä myös kansainväliset sertifikaatit sekä vastaavat varasertifikaatit (CACIB ja VACA). Mikäli koira ei voi vastaanottaa sertifikaattia (tarkoittaa, että koira on jo valio) tai varaCACIBia (koira on jo kansainvälinen valio), palkinnot siirtyvät PU ja PN kilpailussa seuraavaksi parhaiten pärjänneelle koiralle. Mikäli kaikki sijoittuneet koirat ovat jo esimerkiksi valioita eivätkä voi ottaa sertifikaattia vastaan, kutsutaan kehään takaisin ne PU ja PN kilpailuun päässeet koirat, jotka voivat nämä palkinnot vastaanottaa.
Erilaiset näyttelyt

Näyttelyihin voivat osallistua koirat, jotka ovat Suomen Kennelliiton tai jonkun muun FCI:hin kuuluvan tai sen tunnustaman kenneljärjestön rekisterissä. Suomessa voimassa olevan typistyskiellon mukaisesti 1. tammikuuta 2001 jälkeen syntyneet typistetyt koirat eivät saa osallistua näyttelyihin tai kokeisiin. Näyttelyihin ei voi myöskään osallistua kivesvikaisen, vaarallisesti aggressiivisen tai antidoping-säännöksen vastainen koira .
Koiranäyttelyt voivat olla kansainvälisiä näyttelyitä, joissa kilpaillaan kansainvälisestä sertistä, cacib:sta. Kansalliset näyttelyt voivat olla kaikkien rotujen näyttelyitä, ryhmänäyttelyitä (tietylle FCI:n roturyhmälle/roturyhmille) tai jonkin rodun erikoisnäyttelyitä. Virallisten näyttelyiden lisäksi järjestetään match show -kilpailuja eli mätsäreitä, jotka ovat epävirallisia näyttelyitä eivätkä toimi Kennelliiton alaisuudessa. Niihin saavat osallistua myös sekarotuiset ja rekisteröimättömät koirat.
Voittaja-näyttely järjestetään kerran vuodessa Suomessa. Siellä kunkin rodun paras uros ja narttu saavat Voittaja-tittelin, esimerkiksi vuoden 2005 parhaan titteli on V-05. Lisäksi junioriluokkien voittajat, laatuarvostelulla erinomainen, saavat JV-tittelin. Pohjoismaiden Voittaja -näyttely järjestetään vuorovuosin Suomessa, Ruotsissa, Norjassa ja Tanskassa. Näiden kilpailujen voittajat saavat PMV- ja PMJV-tittelit. Maailman Voittaja -näyttely järjestetään vuosittain eri FCI-maissa, ja Suomi on toiminut isäntämaana vuosina 1998 ja 2014.
Sertifikaatti ja valioituminen

Tuomari voi antaa rodun parhaalle urokselle ja nartulle sertifikaatin. Mikäli rodun parhaat koirat eivät voi sertifikaattia vastaanottaa (esimerkiksi PU1 on jo valio tai sillä on jo kaikki valionarvoon tarvittavat sertifikaatit) se siirtyy seuraavaksi parhaalle koiralle, joka sen voi vastaanottaa. Sertifikaatti voi siirtyä jopa PU- tai PN-luokassa sijoittumattomalle koiralle, mikäli kukaan sijoittuneista ei voi sitä vastaanottaa. Koiran on kuitenkin pitänyt saada laatuarvosana ERI ja lisäksi omassa kilpaluokassaan sijoitus ja SA. Koiralle voidaan hakea valion arvoa, kun se on saanut kolme sertifikaattia kolmelta eri tuomarilta, ja vähintään yksi niistä on saatu koiran ollessa yli 24 kk vanha. Lisäksi voi olla rotukohtaisia koetulosvaatimuksia (käyttökoirarodut). Kansainvälisessä näyttelyssä koiran on mahdollista saada kansainvälinen sertifikaatti, CACIB, mikäli se kilpailee nuorten-, avoimessa-, valio- tai käyttöluokassa ja ovat saaneet näissä luokissa kilpaillessaan laatuarvostelun erinomainen sekä maininnan sertifikaatin arvoinen (SA) .
Koiralla on mahdollista saavuttaa Suomesta koiranäyttelyistä seuraavat valionarvot (käyttökoiraroduille pätee eri säännöt):
FI MVA eli Suomen muotovalio, kolmella sertifikaatilla palkittu koira. Kaikkien kolmen sertin tulee olla eri tuomareilta (vähintään yksi serti on pitänyt saada sen jälkeen, kun koira on täyttänyt 2 v.)
C.I.B eli Kansainvälinen muotovalio edellyttää niiltä roduilta, joilta arvoon ei vaadita käyttötulosta, neljä CACIB:ia vähintään kolmesta eri maasta, kolmelta eri tuomarilta ja sitä, että ensimmäisen ja viimeisen CACIB:in saamisen välillä on kulunut vähintään yksi vuosi ja päivä. Niiltä roduilta, joilla C.I.B.-arvoon vaaditaan käyttötulos, vaaditaan kaksi CACIB:ia kahdesta eri maasta, kahdelta eri tuomarilta, siten että ensimmäisen ja viimeisen CACIB:in välillä on kulunut vähintään vuosi ja päivä.
Valionarvot ovat maakohtaisia ja koira voi valioitua täten eri maissa. Mikäli koira jo on jonkin maan muotovalio, vaaditaan siltä vain yksi sertifikaatti yli 24 kk iässä (sekä mahdolliset lisävaatimukset) Suomessa. Koiran on mahdollista saavuttaa kansainvälisen valion arvo.